Intertotocupen i fotball for menn

**UEFA Intertoto Cup** var en europeisk fotballturnering, opprinnelig startet i 1961, og fra 1995 organisert av UEFA. Turneringen ble nedlagt etter 2008-turneringen. Fra og med 2009 går de lagene som tidligere var kvalifisert for turneringen direkte inn i kvalifiseringsrundene til Europaligaen.

UEFA Intertoto Cup ble spilt i det som for de fleste europeiske serier er sommerferien, mens det for Norges, og noen andre nordiske lands vedkommende, var midt i sesongen. Turneringen ble spilt av lag som kom på plasser i ligaene direkte bak de som gir spill i Mesterligaen og UEFA-cupen, og for vinnere av cupen ga den en plass i kvalifiseringsrundene til UEFA-cupen.

49 ligaer fikk en plass hver i turneringen.

Fra 2006 var det 11 lag som etter tre runders spill fikk plass i andre kvalifiseringsrunde av UEFA-cupen.

## Vinnere
### 1961–1967
Disse årene var ikke turneringen del av UEFA.
Det ble spilt kamper i åtte grupper med fire lag i hver gruppe og gruppevinnere gikk videre til utslagsrunder. Gruppespillet foregikk på sommeren og finalen ble holdt neste vår.

De tre første finalene var enkeltkamp, mens de tre siste er samlet resulatet over to kamper.

### 1967–1994
Disse årene var ikke turneringen del av UEFA.
Det ble bare spilt gruppekamper om sommeren uten sluttspill i disse årene. Vinneren var laget med flest poeng.

I årene 1967, 1968, 1970 ble lagene ble inndelt i regioner som avgjorde hvilke gruppe de spilte i; Belgia, Frankrike og Nederland i A-grupper; Østerrike, Tsjekkoslovakia, Danmark, Øst-Tyskland, Polen, Sverige og Vest-Tyskland i B-grupper. Sveits var plassert i begge grupper. De andre årene var det ikke inndeling etter regioner.

### 1995–2005
UEFA overtok turneringen og den ble en del av kvalifiseringen til UEFA-cupen og senere Europa League.
Lagene spilte i 12 grupper med fire lag i hver gruppe. I 1995 gikk gruppevinner og de fire beste gruppe-toere gikk videre til utslagsrunden. Det ble ikke spilt finaler og vinnerne av semi-finaler ble kvalifisert til UEFA-cupen/Europa League. Fra 1996 gikk 12 bare gruppevinnerne videre til tre semi-finaler som endte i tre finaler. Derfor er det tre lag som vinnere i årene 1996–2005. 

### 2005–2008
Turneringen ble spilt over tre utslagsrunder og 
Tabellen viser de 11 lag som vant Intertoto cupen og ble kvalifisert for UEFA-cupen og kom inn i andre kvalifiseringsrunde for cupen. Vinneren i feltet til venstre er det laget som ble kåret til det beste laget av vinnerne; det er det laget som kom lengst i UEFA-cupen de ble kvalifisert til. Det vil si utmerkelsen ble delt ut når det siste laget røk ut av UEFA-cupen. 

## Norske lag og resultater
### 1995/1996
Tromsø Idrettslag deltok i turneringen i 1995. De ble marginalt slått ut i gruppespillet.

###### Gruppe 3 | 1995/1996

### 2006
Til turneringen 2006 var Lillestrøm kvalifisert fra Norge på grunn av sin 4.-plass i Tippeligaen 2005. De kom inn i 2. runde og slo ut Keflavík. I 3. runde ble LSK slått ut av Newcastle.

### 2007
NFF meldte ikke på lag til turneringen i 2007. Laget ville ha kommet inn i turneringens 2. runde. Turneringen startet 23. juni, og som i 2006-sesongen, kom 3.-rundens 11 vinnere inn i UEFA-cupens 2. kvalifiseringsrunde.

### 2008
Lillestrøm som havnet på 4.-plass, vant også Cupen. Dermed ble de kvalifisert for UEFA-cupen. Rosenborg som havnet på 5.-plass fikk i stedet tilbud om å delta i Intertoto Cupen, hvor de ble ett av elleve vinnerlag som fikk en kvalifiseringsplass til UEFA-cupen.

## Referanser


## Eksterne lenker
*  Liste over vinnere hos Transfermarkt